**7.9 The quality of the facilities (library, laboratory, IT, and student services) are shown to be subjected to evaluation and enhancement.**

**มีการประเมินและการปรับปรุงคุณภาพของสิ่งอำนวยความสะดวก (ห้องสมุด ห้องปฏิบัติการ ไอที และบริการนักศึกษา (เป็นการประเมิน คุณภาพการให้บริการ: ห้องสมุดเขียนประเด็น ห้องสมุดดิจิทัล และ สภาพแวดล้อม)**

ผู้รับผิดชอบ นางสาวสุวิชา ศรีวิชัย นางสาวลัญฉ์พิชา พิมพา

สำนักหอสมุด เป็นแหล่งสนับสนุนการเรียนรู้ที่สำคัญของมหาวิทยาลัย โดยเป็นแหล่งเรียนรู้สำหรับนักศึกษา อาจารย์ บุคลากร นักวิจัย ให้ได้ใช้บริการค้นคว้า หาความรู้ และในฐานะพื้นที่สนับสนุนการเรียนรู้และการสร้างนวัตกรรม ได้เล็งเห็นถึงความสำคัญในการสนับสนุนการผลิตบัณฑิตให้มีประสิทธิภาพ เท่าทันต่อการเปลี่ยนแปลง สำนักหอสมุดจึงมุ่งมั่นพัฒนาองค์กรให้เป็น Smart Library (อ้างอิง 1) นโยบายการบริหารงานและแนวทางพัฒนาสำนักหอสมุด 2) แผนปฏิบัติงานสำนักหอสมุด ประจำปีงบประมาณ 2565) ที่ต้องนำเทคโนโลยีสมัยใหม่เข้ามาใช้เพื่อเพิ่มประสิทธิภาพการให้บริการ ดังนี้

1. **การพัฒนาห้องสมุดให้เป็น Digital Library** ที่มีการให้บริการทรัพยากรสารสนเทศในรูปแบบดิจิทัลเพื่อสนับสนุนการเรียนรู้และการสร้างนวัตกรรมให้นักศึกษาเป็นนวัตกรและผู้ประกอบการที่มีคุณภาพ โดยการจัดหาทรัพยากรสารสนเทศประเภทหนังสืออิเล็กทรอนิกส์ วารสารอิเล็กทรอนิกส์ ฐานข้อมูลอิเล็กทรอนิกส์ และโปรแกรมสนับสนุนการเรียนรู้ต่างๆ ที่ผู้รับบริการสามารถเข้าถึงได้ด้วยตนเองด้วยการใช้งานผ่าน Digital Platform ที่มีให้บริการ โดยมีการสำรวจความต้องการของผู้รับบริการสำหรับการคัดเลือกเพื่อจัดซื้อให้สอดคล้องกับหลักสูตรการเรียนสอนของมหาวิทยาลัย อีกทั้งยังมีการจัดโครงการ Maejo Book Fair ขึ้นเป็นประจำทุกปี เพื่ออำนวยความสะดวกให้อาจารย์ นักศึกษา และบุคลากร สามารถเลือกซื้อหนังสือที่เกี่ยวข้องกับสาขาวิชาได้โดยสะดวกมากขึ้น โดยในปี 2565 ได้ปรับรูปแบบการจัดโครงการเป็นรูปแบบออนไลน์ ภายใต้ชื่อ Maejo Book Fair Online 2022 (<https://lib.mju.ac.th/purchaseonline/>) เพื่อให้สามารถคัดเลือกหนังสือผ่านเว็บไซต์ได้สะดวกมากยิ่งขึ้น และผู้รับบริการยังสามารถเสนอแนะรายชื่อทรัพยากรสารสนเทศที่ต้องการเข้ามายังสำนักหอสมุดผ่านช่องทางออนไลน์อื่นอีก ได้แก่ แบบฟอร์มเสนอซื้อออนไลน์ (อ้างอิง : [แบบฟอร์มเสนอซื้อหนังสือเข้าห้องสมุด](https://docs.google.com/forms/d/e/1FAIpQLSfAtFWJItrGmhfyl-Ej8_pQSidAyBq-zu3zLHT04lKMjRAMXA/viewform)) และกล่องข้อความในเฟสบุ๊คแฟนเพจ (MJU Library) (อ้างอิง : Facebook MJU Library)

การเข้าใช้บริการ Digital Library สามารถเข้าใช้บริการได้ที่เว็บไซต์[https://library.mju.ac.th/ 2022/digital-library/](https://library.mju.ac.th/2022/digital-library/) ซึ่งได้รวบรวมทรัพยากรสารสนเทศในรูปแบบดิจิทัลที่สามารถเข้าถึงเอกสารฉบับเต็มที่สอดคล้องกับหลักสูตรการเรียนการสอนของมหาวิทยาลัย ทั้ง 3 วิทยาเขต ได้แก่ มหาวิทยาลัยแม่โจ้ เชียงใหม่ มหาวิทยาลัยแม่โจ้-แพร่ เฉลิมพระเกียรติ และมหาวิทยาลัยแม่โจ้-ชุมพร จำนวน 18 คณะ/วิทยาลัย รวมทั้งสิ้น 116 หลักสูตร ได้แก่

1) หนังสืออิเล็กทรอนิกส์จำนวน 11 ฐาน ได้แก่

1.1) PULINET Consortium by Gale Cengage Learning จำนวน 837 เล่ม

1.2) หนังสือพระราชนิพนธ์สมเด็จพระเทพฯ ผ่าน Application Naiin Pann จำนวน 53 เล่ม (ให้บริการผ่านคอมพิวเตอร์และแท็บเล็ตภายในสำนักหอสมุด)

1.3) CAB ebooks จำนวน 332 เล่ม

1.4) หนังสืออิเล็กทรอนิกส์ จาก McGraw-Hill ฉบับภาษาไทย 92 ชื่อเรื่อง และภาษาอังกฤษ 239 ชื่อเรื่อง

1.5) หนังสืออิเล็กทรอนิกส์ ฉบับภาษาไทยจาก ศูนย์หนังสือจุฬาลงกรณ์มหาวิทยาลัย 228 เล่ม

1.6) หนังสืออิเล็กทรอนิกส์ ฉบับภาษาไทยจาก ร้านหนังสือซีเอ็ดบุ๊คเซนเตอร์ 102 เล่ม

1.7) หนังสืออิเล็กทรอนิกส์ ฉบับภาษาไทยจาก บริษัท บุ๊กค์คาเซ่ จำกัด 173 เล่ม

1.8) วิทยานิพนธ์ 2,797 เรื่อง และรายงานการวิจัย 1,163 เรื่อง รวม 3,960 เรื่อง

1.9) หนังสืออิเล็กทรอนิกส์ในระบบห้องสมุดอัตโนมัติ ALIST จำนวน 1,963 เล่ม

1.10) หนังสือเล็กทรอนิกส์จากฐานข้อมูล eBook Academic Collection 217,132 เล่ม

1.11) eBook Nursing Collection จำนวน 600 เล่ม

2) วารสารอิเล็กทรอนิกส์ จำนวน 246 รายชื่อ

3) ฐานข้อมูลอิเล็กทรอนิกส์ จำนวน 26 ฐาน ได้แก่

3.1) CAB Abstracts with Full text

3.2) Food Science Source

3.3) Entrepreneurial Studies Source

3.4) Science Reference Center

3.5) Sociology Source Ultimate

3.6) CABI Compendium (Complete Animal Health and Production Compendium/ Crop Protection Compendium)

3.7) ACM Digital Library

3.8) IEEE/IET Electronic Library (IEL)

3.9) SpringerLink Journal

3.10) American Chemical Society Journal (ACS)

3.11) Emerald Management

3.12) Academic Search Complete Ultimate

3.13) EBSCO Discovery Service (EDS) Plus Full Text

3.14) ScienceDirect

3.15) Source Engineering

3.16) CINAHL Complete

3.17) Nursing Reference Center Plus

3.18) Power Search

3.19) Gale Academic OneFile Select

3.20) Gale OneFile: Agriculture

3.21) Gale OneFile: Entrepreneurship

3.22) National Geographic Virtual Library

3.23) Veterinary Source

3.24) Communication & Mass Media Complete

3.25) ฐานข้อมูล Thai Digital Collection (TDC)

3.26) คลังปัญญา มหาวิทยาลัยแม่โจ้ (MJUIR)

**​** 4) โปรแกรมสำเร็จรูปสำหรับจัดทำบรรณานุกรมและสนับสนุนการจัดทำจัดทำผลงานทางวิชาการ โดยเป็นการนำเทคโนโลยีเข้ามาใช้ได้อย่างมีประสิทธิภาพเพื่อการพัฒนาทางวิชาการของมหาวิทยาลัย ตลอดจนโปรแกรมที่อำนวยความสะดวกให้ผู้รับบริการสามารถเข้าถึงสารสนเทศได้ตลอดเวลาและทุกสถานที่ จำนวน 4 โปรแกรม ได้แก่

4.1) โปรแกรมจัดการรายการบรรณานุกรม EndNote

4.2) โปรแกรมตรวจสอบการคัดลอกผลงานทางวิชาการ (COPYLEAKS)

4.3) โปรแกรมคอมพิวเตอร์ที่ใช้เพื่อการวิเคราะห์ทางสถิติ (SPSS)

4.4) ระบบยืนยันตัวตน และช่วยในการเข้าถึงฐานข้อมูลออนไลน์ OpenAthens

ผู้รับบริการสามารถเข้าถึงทรัพยากรสารสนเทศในรูปแบบดิจิทัลและใช้งานโปรแกรมต่างๆ ได้ด้วยตนเองตลอด 24 ชั่วโมงภายใต้เครือข่ายของมหาวิทยาลัยได้โดยไม่ต้องเดินทางมาห้องสมุด และสามารถใช้บริการสืบค้นข้อมูลนอกเครือข่ายมหาวิทยาลัย (VPN) และ ระบบยืนยันตัวตน OpenAthens ทั้งนี้สำนักหอสมุดยังได้พัฒนาระบบสารสนเทศและนำระบบเทคโนโลยีสารสนเทศที่มีอยู่มาประยุกต์ใช้สำหรับการปฏิบัติงาน โดยจัดให้มีบริการออนไลน์เพื่อสนับสนุนการใช้งาน Digital Library ดังต่อไปนี้

1. บริการตอบคำถามและช่วยการค้นคว้า ผู้รับบริการสามารถสอบถามรายละเอียดต่าง ๆ ผ่านช่องทาง ดังนี้ 1) เว็บไซต์สำนักหอสมุด (<https://library.mju.ac.th>) โดยกดคลิกใช้บริการที่ปุ่มแชท 2) [Facebook Pages: MJU Library](https://www.facebook.com/mjulibrary) 3) Line Official Account ([mjulibrary](https://line.me/R/ti/p/%40tyw9123r)) 4) เบอร์โทรศัพท์ 0-5387-3510 และ 0-5387-3511 5) e-mail [library\_service@mju.ac.th](mailto:library_service@mju.ac.th) เพื่อสอบถามการใช้บริการ การช่วยการค้นคว้า รวมถึงข้อมูลต่าง ๆ เกี่ยวกับสำนักหอสมุด โดยจะมีเจ้าหน้าที่ให้บริการประจำทุกช่องทาง
2. บริการฝึกอบรมผ่านระบบออนไลน์ผ่าน Microsoft Teams เพื่อยกระดับงานวิชาการของมหาวิทยาลัย โดยมี[การจัดอบรมให้ความรู้](https://libraryservices.mju.ac.th/2020/courses-reserve-library-tours/)ในแต่ละโปรแกรมเพื่อให้สามารถใช้งานระบบได้อย่างถูกต้อง รวมทั้งการผลิตสื่อการสอนเพื่อการฝึกอบรมในหัวข้อต่าง ๆ ผ่าน YouTube Channel ช่อง MJU Library (<https://www.youtube.com/channel/UC_bJVZj1f9Zr4SRCZMMtQsQ>)
3. บริการค้นหาเอกสารฉบับเต็ม ([Full Text Finder Service](https://maejo.link?L=7lWC)) เป็นการค้นหาเอกสารฉบับเต็มในรูปแบบอิเล็กทรอนิกส์ โดยผู้ขอใช้บริการต้องสามารถระบุชื่อบทความที่ต้องการได้ ให้บริการเฉพาะนักศึกษา อาจารย์ และบุคลากรมหาวิทยาลัยแม่โจ้
4. บริการค้นหาเอกสารตามความต้องการ ([Documents on Demand Service](https://maejo.link?L=7lWC)) เป็นบริการช่วยการค้นคว้าและรวบรวมทรัพยากรสารสนเทศตามหัวข้อเรื่อง คำสำคัญหรือประเด็นต่าง ๆ ที่ต้องการ ให้บริการเฉพาะอาจารย์ และนักวิจัยมหาวิทยาลัยแม่โจ้
5. บริการจัดส่งไฟล์บทความวารสารที่มีให้บริการภายในห้องสมุด (Article delivery) โดยค้นหาบทความที่ต้องการจาก OPAC <https://opac.mju.ac.th> และส่งคำขอโดยการคลิกที่ปุ่ม “ขอบทความ” (ปุ่มจะปรากฏอยู่บริเวณด้านขวาของหน้าจอ OPAC ให้บริการสำหรับนักศึกษา อาจารย์ และบุคลากรมหาวิทยาลัยแม่โจ้
6. บริการ Books Seeking & Delivery Service (อ้างอิง : 7.3 (10) แบบฟอร์มขอใช้บริการ Books Delivery Service) ให้บริการค้นหาหนังสือและจัดส่งตัวเล่ม สำหรับอาจารย์ บุคลากร และนักศึกษา ทั้งที่บ้านและสำนักงานโดยไม่มีค่าใช้จ่าย เพื่อความสะดวกสำหรับการยืมโดยไม่ต้องค้นหาและมายืมด้วยตัวเอง
7. บริการยืมหนังสือต่อด้วยตนเองผ่านระบบห้องสมุดอัตโนมัติ ALIST (อ้างอิง : 7.3 (11) บริการ[ยืมหนังสือต่อ](https://library.mju.ac.th/2020/renew-book/)) หรือติดต่อเจ้าหน้าที่ได้ที่ช่องทางต่าง ๆ ได้แก่ 1) เว็บไซต์สำนักหอสมุด (<https://library.mju.ac.th>) โดย กดคลิกใช้บริการที่ปุ่มแชท 2) [Facebook Pages: MJU Library](https://www.facebook.com/mjulibrary) และ 3) เบอร์โทรศัพท์ 0-5387-3510
8. บริการ Interlibrary Loan (ILL) & Document Delivery Service และ บริการยืม-คืนระหว่างห้องสมุดร่วมกัน (PULINET) (อ้างอิง : 7.3 (14) บริการ Interlibrary Loan (ILL) & Document Delivery Service , 7.3 (15) บริการยืม-คืนระหว่างห้องสมุดร่วมกัน (PULINET)) เพื่อการให้บริการยืมทรัพยากรสารสนเทศ หรือขอทำสำเนาทรัพยากรสารสนเทศของห้องสมุดสถาบันอุดมศึกษาทั่วประเทศ และสถาบันอุดมศึกษาในข่ายงานห้องสมุดมหาวิทยาลัยส่วนภูมิภาค (PULINET)
9. Library of Things เป็นการรวบรวมอุปกรณ์ต่าง ๆ ไว้เพื่อให้นักศึกษาและบุคลากรของมหาวิทยาลัยแม่โจ้ สามารถยืมไปใช้ประโยชน์ได้ ถูกสร้างขึ้นโดยมีวัตถุประสงค์เพื่อให้บริการยืมอุปกรณ์และสิ่งของที่สนับสนุนและส่งเสริมให้นักศึกษาเป็นผู้ประกอบการ และเกิดการเรียนรู้จากการทดลองปฏิบัติ (Active Experimentation) และเพื่อสร้างภาพลักษณ์และมุมมองแปลกใหม่ที่มีต่อห้องสมุด โดยเลือกอุปกรณ์ที่ต้องการยืมใช้งานได้ที่ <https://libraryservices.mju.ac.th/page/libraryofthings/> หรือ กรอกแบบฟอร์มยืมอุปกรณ์ได้ที่ <https://forms.gle/cbX7Q8vecaYxQxaWA>
10. บริการตรวจสอบหนี้คงค้างและหนังสือค้างส่งผ่านช่องทางออนไลน์ (อ้างอิง: [บริการตรวจสอบหนี้คงค้างและหนังสือค้างส่งผ่านช่องทางออนไลน์](https://library.mju.ac.th/2022/debtcheck/))
11. บริการชำระหนี้สินออนไลน์ผ่าน QR code Payment
12. บริการ Line Alert เพื่อแจ้งเตือนการยืม-คืน ทรัพยากรสารสนเทศ แจ้งเตือนวันกำหนดส่ง การแจ้งข้อมูลหนี้สินคงค้าง และแจ้งข่าวสารต่าง ๆ ของสำนักหอสมุด
13. การให้คำแนะนำการใช้ห้องสมุด ด้วยการเผยแพร่คู่มือการใช้บริการห้องสมุดผ่านทางเว็บไซต์สำนักหอสมุด <https://library.mju.ac.th/2020/guides-tutorials/> เพื่อให้ผู้รับบริการสามารถศึกษาข้อมูลการใช้บริการห้องสมุดเบื้องต้นได้ด้วยตนเอง
14. **การพัฒนาด้านคุณภาพของสภาพแวดล้อมทางกายภาพ อาคาร สถานที่ และสิ่งอำนวยความสะดวก** สำนักหอสมุดได้มีการบริหารจัดการพื้นที่และสิ่งอำนวยความสะดวกเพื่อสนับสนุน ส่งเสริม และสร้าง Ecosystem ให้นักศึกษาไปสู่การเป็นผู้ประกอบการ ดังนี้

​ ชั้น 1 : Business Zone ให้บริการพื้นที่ 1) Co-Working Space และ Co Marker Space เพื่อเป็นแหล่งเรียนรู้ แหล่งฝึกประสบการณ์ในการเป็นผู้ประกอบการ ( Entrepreneur) โดยพื้นที่สามารถรองรับการจัดการประชุมและกิจกรรม Workshop รูปแบบ Hybrid (Onsite & Online) และได้ดำเนินการจัดเตรียมสิ่งสนับสนุนเพื่อส่งเสริมให้นักศึกษาเป็นผู้ประกอบการ ได้แก่ เครื่องคอมพิวเตอร์ IMac เพื่อการออกแบบ กล่องถ่ายภาพสินค้าผลิตภัณฑ์ (Studio Box) เพื่อการนำเสนอสินค้า/ผลิตภัณฑ์ 2) ห้อง Study Room ได้จัดเตรียม Smart TV และ White Board ให้บริการเพื่อเพิ่มความสะดวกสำหรับการศึกษากลุ่ม 3) ห้อง Smart Classroom ได้จัดเตรียมอุปกรณ์สำหรับการสอนออนไลน์สำหรับอาจารย์ครบชุดเพื่อสนับสนุนการเรียนการสอนในรูปแบบออนไลน์ และพื้นที่จัดแสดงนิทรรศการถาวร ซึ่งผู้ใช้บริการสามารถใช้บริการตามความต้องการ โดยแจ้งความประสงค์การใช้งานผ่านระบบออนไลน์หรือติดต่อเจ้าหน้าที่โดยตรง

​ชั้น 2 : Quiet Zone ได้จัดเตรียมพื้นที่สำหรับนั่งอ่านกระจายทั่วทั้งชั้น โดยผู้รับบริการสามารถใช้เสียงได้เล็กน้อย รวมถึง บริการห้องศึกษาค้นคว้าสำหรับ อาจารย์ (Lecturer Room) บริการห้องศึกษาค้นคว้าสำหรับบัณฑิตศึกษา/นักวิจัย (Researcher Room) บริการห้องศึกษากลุ่ม (Study Room) โดยได้จัดเตรียม Smart TV และ white board เพื่อสนับสนุนการให้บริการ บริการห้องอ่านส่วนบุคคล (Individual Room) สำหรับผู้รับบริการที่ต้องการความเป็นส่วนตัว บริการห้อง Mini Studio เพื่อสนับสนุนให้นักศึกษาแสดงความสามารถในการแสดงออก เช่น กิจกรรมการถ่ายคลิปวิดีโอ การถ่ายทอดสด เป็นต้น และบริการรมุมชมภาพยนตร์ด้วยชุดโฮมเธียเตอร์ จำนวน 6 จุดที่สามารถรองรับผู้รับบริการจุดละ 5 คน และ ได้จัดเตรียมเก้าอี้นวดสำหรับการผ่อนคลายอิริยาบทที่มุม Snap Zone จำนวน 5 ตัว

​ ชั้น 3 : Silent zone สำหรับผู้รับบริการที่ต้องการความเงียบ โดยได้จัดเตรียมพื้นที่สำหรับการนั่งอ่าน และบริการเอกสารจดหมายเหตุ มหาวิทยาลัยแม่โจ้ (Maejo University Archives and Special Collection) โดยการจัดพื้นที่ทั้ง 3 ชั้น ผู้ใช้บริการสามารถเลือกใช้ได้ตามความต้องการของตนเองได้ที่สำนักหอสมุด และสำหรับบางบริการก่อนการใช้งาน นักศึกษาสามารถทำการจองก่อนเข้าใช้บริการผ่านระบบออนไลน์ได้

​ ในแต่ละพื้นที่ที่สำนักหอสมุดได้ให้บริการนั้นมีการกำหนดเจ้าหน้าที่ผู้ปฏิบัติงานที่รับผิดชอบการให้บริการ ภาระหน้าที่ ขอบเขต และเป้าหมายของการให้บริการพื้นที่และสิ่งอำนวยความสะดวกเพื่อสนับสนุนการเรียนรู้ และจะประเมินผลการดำเนินงานการให้บริการด้วยการศึกษาการประเมินความพึงพอใจของผู้รับบริการสำนักหอสมุดเป็นประจำทุกปี

สำนักหอสมุดมีการประเมินและการปรับปรุงคุณภาพของสิ่งอำนวยความสะดวก โดยได้ดำเนินการประเมินผลความพึงพอใจของผู้รับบริการเป็นประจำทุกปี โดยผลการประเมินความพึงพอใจของผู้รับบริการ ประจำปีงบประมาณ 2565 ด้านกระบวนการจัดเตรียมทรัพยากรและการเข้าถึง พบว่า มีค่าเฉลี่ยความพึงพอใจ มีค่าคะแนนเฉลี่ย 4.15 อยู่ในระดับมาก ซึ่งเป็นปีแรกที่สำนักหอสมุดได้มีการพัฒนาการเข้าถึงทรัพยากรสารสนเทศในรูปแบบดิจิทัล เพื่อก้าวสู่การเป็น Digital Library ผู้รับบริการอาจจะยังไม่คุ้นชิน และได้รับข้อเสนอแนะจากผู้รับบริการเรื่องการเชื่อมต่ออินเตอร์เน็ตยาก ทั้งนี้สำนักหอสมุดนำข้อเสนอแนะมาวิเคราะห์เพื่อวางแผนปรับปรุงระบบเครือข่ายอินตอร์เน็ตของสำนักหอสมุดในปีงบประมาณ 2566 ต่อไป และหากเปรียบเทียบกับผลประเมินความพึงพอใจของผู้รับบริการ ประจำปีงบประมาณ 2564 ที่มีค่าเฉลี่ยเท่ากับ 4.29 อยู่ในระดับมากที่สุด ปีงบประมาณ 2563 มีค่าคะแนนเฉลี่ย 4.02 อยู่ในระดับมาก ปีงบประมาณ 2562 มีค่าคะแนนเฉลี่ย 3.89 อยู่ในระดับมาก และปีงบประมาณ 2561 มีค่าคะแนนเฉลี่ย 3.78 อยู่ในระดับมาก ซึ่งทรัพยากรสารสนเทศส่วนใหญ่ที่ได้ให้บริการนั้นอยู่ในรูปแบบตัวเล่มเป็นหลัก โดยมีแนวโน้มของผลประเมินความพึงพอใจของผู้รับบริการที่สูงขึ้นทุกปี

ด้านบริการพื้นที่และสิ่งอำนวยความสะดวก พบว่า ผู้รับบริการมีความพึงพอใจในระดับมากที่สุด มีคะแนนเฉลี่ยเท่ากับ 4.39 และมีข้อเสนอแนะเรื่องการเพิ่มจำนวนปลั๊กไฟ ทั้งนี้สำนักหอสมุดโดยฝ่ายบริการสารสนเทศได้ดำเนินการวางแผนเพื่อแก้ไขปัญหาในทันที ได้แก่ การสำรวจจำนวนปลั๊กไฟที่มีให้บริการว่ามีจำนวนเพียงพอต่อความต้องการหรือไม่ หากพบว่ามีจำนวนไม่เพียงพอต่อความต้องการสามารถเพิ่มจำนวนปลั๊กไฟเพื่อให้บริการต่อไป ทั้งนี้โต๊ะสำหรับนั่งอ่านส่วนหนึ่งของสำนักหอสมุดจะมีปลั๊กไฟให้บริการอยู่แล้ว รวมถึงจุดต่อพ่วงปลั๊กตามจุดต่างๆ ภายในอาคาร เช่น เสาอาคาร บริเวณพื้น เป็นต้น และเมื่อเปรียบเทียบผลการประเมินความพึงพอใจของผู้รับบริการสำนักหอสมุดเปรียบเทียบย้อนหลัง 5 ปี พบว่ามีค่าเฉลี่ยความพึงพอใจ ดังนี้ ปีงบประมาณ ปีงบประมาณ 2561 มีค่าคะแนนเฉลี่ย 4.02 อยู่ในระดับมาก ปีงบประมาณ 2562 มีค่าคะแนนเฉลี่ย 3.90 อยู่ในระดับมาก ปีงบประมาณ 2563 มีค่าคะแนนเฉลี่ย 4.16 อยู่ในระดับมาก และ ปี 2564 มีค่าคะแนนเฉลี่ย 4.33 อยู่ในระดับมากที่สุด และปีงบประมาณ 2565 พบว่า ผู้รับบริการมีความพึงพอใจในระดับมากที่สุด มีคะแนนเฉลี่ยเท่ากับ 4.39 แสดงให้เห็นว่าสำนักหอสมุดมีการพัฒนาด้านอาคาร สถานที่และสิ่งอำนวยความสะดวก เป็นไปอย่างต่อเนื่อง